પદ્મશ્રી ડો. સુધીર પરીખ પરીખ વલર્ડવાઈડ મિડિયાના સ્થાપક છે. તેઓ જાણીતા એલર્જી સ્પેશ્યાલિસ્ટ, દાનવીર અને લોકપ્રિય સામાજિક અગ્રણી છે. તેમણે સમાજને આપેલા વિશિ્ષ્ટ યોગદાન માટે અનેક માન-સન્માન તેમજ એવોર્ડથી નવાજવામાં આવ્યા છે. જેમાં ભારતસરકાર દ્વારા અપાયેલા રાષ્ટ્રીય સન્માન પદ્મશ્રી(2010) પ્રવાસી ભારતીય સન્માન એવોર્ડ (2006), નાઈટસ ઓફ માલ્ટા (2012), એલિસ આયર્લેન્ડ મેડલ ઓફ ઓનર (2005) વગેરેનો સમાવેશ થાય છે. ડો. સુધીર પરીખ અનેક જાણીતી સામાજિક સેવા – સંથાઓમાં માનદ હોદા્ઓ ધરાવે છે. જેમાં એફઆઈએ, આપી, શેર એન્ડ કેર ફાઉન્ડેશન, ગુજરાત કેન્સર સોસાયટી, નરગીસ દત્ત ફાઉન્ડેશન સહિત અનેક સંસ્થાઓ સામેલ છે. તેઓ પેન્સિલવેનિયા સ્થિત વ્રજ ટેમ્પલના ગ્રાન્ડ બેનિફેકટર અને માર્ગદર્શક તરીકે કાર્યરત છે. અમેરિકામાં વસતા ભારતીયો અને સાઉથ એશિયનોના જન સમુદાયને વિશ્વસનીય સમાચાર- સેવા આપવા તેમજ તેમની વિવધ નોંધપાત્ર કામગીરીને પ્રસારિત કરવાના ઉદે્શથી તેમણે આ ટીવી ચેનલ હસ્તગત કરી હોવાનું ડો. ,સુધીર પરીખે જણાવ્યું હતું. અમેરિકામાં વસતા ભારતીય- અમેરિકન સમુદાય માટે આ આનંદ અને ગૌરવની ઘટના છે.પરીખ વર્લ્ડવાઈડ મિડિયાએ અમરિકાના પ્રકાશન વિશ્વમાં મહત્વનું સ્થાન અને સિધ્ધિ પ્રાપ્ત કર્યા છે.